# Klassesøgeren

Ved arbejde med et projekt i et objektorienteret sprog, lægges vægten ikke på kildekodefilerne og deres navne, men på klasserne og deres sammenhæng. For at hjælpe dig med at navigere blandt definerede klasser og symboler, indeholder &tdevelop; diverse klassesøgere som synliggør klassestrukturen på forskellige måder.

## Klassevisning

Denne visning er til venstre i hovedvinduet og indeholder en lineær liste af alle klasser, variabler og funktioner i projektet. Den er konstrueret som en trævisning. Hvis du åbner en klasseknude ved at klikke på den, vises en liste med alle metoder og egenskaber som de respektive klasse har.

### Et skærmaftryk af klassesøgeren

Klassevisningen arbejder i to forskellige tilstande. Normalt grupperes alle symboler i Klasser, Strukturer, Funktioner, Variabler og Navnerum. I den sammenhængsafhængige menu, kan du vælge Liste ifølge navnerum. I denne tilstand, vises navnerumshierarkier og symboler grupperes i de respektive navnerum hvor de defineres. Dette kan være mere nyttigt i projekter som bruger mange (hierarkiske) navnerum. Det er mindre nyttigt i projekter uden navnerum.

Du kan også ændre måden som klassenavne vises på. Normalt vises klassernes navne, uden navnerummene hvor de er defineret. Det betyder at du ikke umiddelbart kan adskille klasser med samme navn i forskellige navnerum. Hvis du holder musen stille et øjeblik over et navn, vises dog det fuldstændige navnet som et værktøjsvink. Du kan vælge altid at vise det fuldstændige klassenavn ved at vælge Fuldstændig rækkevidde for identifikatorer i den sammenhængsafhængige menu.

Ved at klikke på en klasse eller metode i en klassevisning kommer du til dens definition. Du kan også springe til en metodes deklaration ved at vælge Gå til deklaration i den sammenhængsafhængige menu. I den sammenhængsafhængige menu for klasser findes også valgmulighederne Tilføj metode... og Tilføj egenskab... De åbner dialoger hvor du kan oprette nye metoder og variabeldeklarationer for den relevante klasse, sammen med en tom implementering.

## Klasseværktøjer

Klasseværktøjsdialogen aktiveres ved at højreklikke på en klasse i klassevisningen og vælge Klasseværktøj....

## Klassehierarki

(... endnu ikke skrevet ...)