# FITS-visningsværktøj

FITS (Flexible Image Transport System) er standardformatet for at repræsentere billeder og data i astronomi.

Kstars FITS-visningsværktøj er integreret i INDI-skelettet for gnidningsløs visning og behandling af indfangede FITS-billeder. Desuden kan FITS-visningen bruges til efterbehandling af rå data. Vælg Åbn FITS... i menuen Fil, eller tryk på &Ctrl;O, for at åbne en FITS-fil.

Funktioner i FITS-visningen:

- Støtte for 8, 16, 32, IEEE-32 og IEEE-64 bits format.

- Histogram med automatisk, lineær, logaritmisk og kvadratrodsskalaer.

- Billedreduceringsværktøj.

- Lysstyrkekontrol og kontrastkontrol.

- Panorering og zooming.

- Automatiske niveauer.

- Statistik.

- Information om FITS-hoved.

- Fortryd og Annullér fortryd.

FITS-visningsværktøjet FITS-visningsværktøj

Diagrammet ovenfor illustrerer FITS-visningens arbejdsområde og vindue. Værktøjet sørger for grundlæggende funktioner til at vise billeder og behandle dem. FITS-datadybde bevares ved al behandling, inklusive funktionerne at åbne og gemme. Selvom værktøjet følger FITS-standarden, understøtter det ikke alle mulige funktioner i FITS:

- Støtte kun for et billede pr fil.

- Kun understøttelse for 2-dimensionelle data. 1-dimensionelle og 3-dimensionelle data ignoreres.

- Ingen understøttelse for WCS (verdenkoordinatsystem).

Det følgende er en kortfattet beskrivelse af værktøjets funktionelle enheder:

- Lysstyrke og kontrast: Justerer lysstyrke og kontrast. Funktionen kan være processor- og hukommelsesintensiv for meget store FITS-billeder.

- Histogram: Viser enkanals FITS-histogram. Brugeren kan skalere billedet ved at definere en øvre og nedre grænse for beskæringsområdet. Omskaleringen (lineær, logaritmisk eller kvadratrod) kan derefter udføres på området som indesluttes af den øvre og nedre grænse.

- Billedreducering: Fjerner baggrundsstøj og optiske anomalier fra billedet. Ubehandlede CCD-billeder behandles ofte for at fjerne instrument- og temperaturstøj, udover indbyggede afvigelser i optikken. Funktionen understøtter tre typer af ubehandlede CCD-billeder:

  1. Mørke rammer

  2. Udflad feltrammer

  3. Mørke planfeltsbilleder

  Brugeren kan stable flere billeder i hver kategori for at øge signal-støj forholdet. Der sørges for to kombinationsmetoder: middelværdi og median. De to metoder giver oftest lignende resultater, men medianmetoden sikrer at data ikke forvrænges på grund af tilfældige træffere af kosmisk stråling.

- Statistik: Sørger for enkel statistik for minimale og maksimale billedpunktsværdier og deres respektive position. FITS dybde, dimension, middelværdi og standardafvigelse.

- FITS-hoved: Viser FITS-hovedinformation.