# &tdevelop;i seadistamine

&tdevelop; on väga võimas ja paindlik IDE, mida saab igati oma vajadustele kohandada. Seadistamiseks vali menüükäsk Seadistused&tdevelop;i seadistamine... See avab seadistustedialoogi, kus vasakul asuvad erinevate seadistamiskaartide ikoonid ning paremal vastavalt vasakul valitule erinevad seadistamisvõimalused.

Seadistuskirje valimine

Seadistuskirje valimine

Me vaatleme ülevaatlikkuse huvides seadistamisvõimalusi teemade kaupa: üldised seadistused, dokumentatsiooni seadistused ja muud seadistused.

Kui soovid kohe lähemalt tundma õppida mõnda seadistamisvõimalust, kasuta siintoodud linke.

- Üldine
- Kasutajaliides
- Failimallid
- Redaktor
- Lühendid
- Skriptid
- Tööriistade menüü
- Välised tööriistad
- Dokumentatsioon
- Koodijupid
- Failinimekiri
- Faili valimine
- C++ klassi generaator
- Vormindus
- C++ parsimine

## Üldised seadistused

Üldised seadistused puudutavadki &tdevelop; kõige üldisemaid asju:

- Üldine seadistus

- Kasutajaliidese valimine

- ## Lähtekoodi redigeerimise ülesanded

  - Redaktori valimine

  - Lähtekoodi vormindamise stiili valimine

  - Koodijuppide tööriista seadistamine

- Failivalija seadistamine

### Üldine seadistus

Seadistustedialoogi kaardil Üldine saab määrata mõningaid &tdevelop;i käitumsie põhiasju, mida igapäevatöös tavaliselt ei muudeta. Nende hulka kuuluvad:

Projekti üldised valikud, näiteks

- - vaikimisi kataloogi määramine, mida &tdevelop; kasutab uute projektide loomisel.

  - määramine, kas &tdevelop; peab käivitamisel automaatselt avama viimati kasutatud projekti.

Fondi valimine kõige enam kasutust leidvatele väljundvaate akendele, nimelt:

- - teadete väljundvaade, mida &tdevelop; kasutab ⪚ kompileerimise edenemisest teada andes, ja

  - rakenduse väljundvaade, mis näitab töötava rakenduse vigu ja olekuinfot.

Mõningad teadete väljundvaate aknas näidatavate ridadega seotud üldised valikud, nimelt:

- - kui pikk võib rida olla, enne kui see murtakse, ja

  - kas näidata kataloogi sisenemise ja sellest väljumise teateid, mida edastab `make`.

  Teadete detailsus kompileerimise ajal, mida näidatakse teadete väljundvaate aknas.

Üldiste seadistuste dialoog

Käivitamisel laaditakse viimane projekt

- Märgi kast, kui soovid jätkata tööd viimase projekti kallal, millega nägid vaeva enne rakenduse sulgemist. See sunnib &tdevelop;i käivitamisel selle projekti automaatselt laadima. Tavaliselt avatakse see olekus, milles sa selle maha jätsid, nii et saad kohe asuda edasi tegutsema.

Projektide vaikimisi kataloog:

- Vaikimisi kasutab &tdevelop; kõigi uute projektide jaoks ühist emakataloogi. Kirjuta siia selle kataloogi absoluutne asukoht või vali see kataloogipuust. &tdevelop; lisab kõik uued projektid selle kataloogi alamkataloogidena.

  Sa võid mõistagi kataloogi muuta, kui asud uut projekti &appwizard; abil looma.

Akna font:

- Rakenduse väljundvaate aknas näidatakse nende rakenduste vigu ja olekuinfot, mille käivitad &tdevelop;is. See on sama info, mida rakendused autonoomselt käivitatuna saadavad tavaliselt konsoolile. Nii ei ole sul vaja IDE-st väljuda, kui soovid testida parajasti loodavat rakendust.

  Teadete väljundvaate aknale sobiva fondi valimiseks klõpsa nupule Akna font, mis näitab parajasti valitud fonti (siinsel pildil Luxi Sans). Ilmub &kde; standardne fondi valimisse dialoog, kus saadki meelepärase fondi valida.

  Esmakäivitusel kasutab &tdevelop; seda standardfonti, mis on määratud kogu &kde;le. Kui muudad seda hiljem ( Seadistused Välimus Fondid KDE juhtimiskeskuses), ei mõjuta see enam sinu valikut &tdevelop;is. Kui soovid nüüd ka siin kasutada kogu töölauale määratud uut fonti, tuleb teadete väljundvaate akna font uuesti määrata.

Kompilaatori väljund

- &tdevelop; eeltöötleb teateid, mida teadete väljundvaate aken ehitamise ajal saab, et filtreerida välja ülearune info. Sul on võimalik siin määrata, kui üksikasjalikult &tdevelop; teateid näitab.

  Väga lühike

- Näidatakse ainult hoiatusi, vigu ja kompileeritud failide nimesid.

Lühike

- Näitamata jäetakse kõik kompilaatori lipud, väljund vormindatakse loetavamaks.

Täielik

- Kõiki väljundteateid näidatakse muutmata kujul.

Kompilaatori teadete detailsust saab muuta ka teisel viisil: klõpsa hiire parema nupuga teadete väljundvaate aknas ja vali tase ilmuvast kontekstimenüüst.

Ridade murdmine

- Vaikimisi murrab &tdevelop; teadete väljundvaate aknas pikad read, et oluline info kahe silma vahele ei jääks. Teatud juhtudel võib see aga tekitada segadust, nii et kui sa ei soovi, et ridu murtaks, jäta see kastike märkimata.

  Ridade murdmist saab veel ühel moel sisse ja välja lülitada: klõpsa &HPN;ga teadete väljundvaate aknas ning märgi ära menüükirje Ridade murdmine või eemalda selle eest märge.

Kataloogides liikumise teated

- Tööriist `make` näitab enamasti kataloogi vahetades teateid Entering directory ja Leaving directory. Et see tähendab sageli ebavajalikke lisaridu teadete väljundvaate aknas, &tdevelop; neid vaikimisi ei näita. Kui aga tahad täpselt teada, kus `make` parajasti tegutseb, lülita see sisse.

  Selle valiku muutmine mõjutab ainult edaspidiseid teateid. Vanemad kataloogide vahetamise teated jäävad näha ka siis, kui lülitad nende näitamise välja.

UI Disaineri lõimimine

- Siin saab valida, kas lasta `.ui`-faile näidata &tdevelop;is. &tdevelop; pakub omaenda UI disainerit KDevDesigner, mida võib rakendusse põimida või käivitada omaette rakendusega. `.ui`-failide redigeerimiseks võib kasutada ka Qt Disainerit.

  - &tdevelop;i põimitud disaineri kasutamine

    Märkimisel kasutatakse &tdevelop;i enda disainerit põimituna &tdevelop;pi.

  - &tdevelop;i disaineri käivitamine omaette rakendusena

    Rakendus KDevDesigner käivitatakse omaette aknas.

    KDevDesigner omaette aknas

  - Qt Disaineri kasutamine

    &tdevelop;is `.ui`-failile klõpsates käivitatakse omaette rakendusena Qt Disainer.

Terminaliemulaator

- Siin saab valida, milline terminal lõimida KDevelopiga.

  - &kde; seadistuse kasutamine

    Sel juhul kasutatakse &kde; seadistust, nagu see on määratud &juhtimiskeskus;es kaardil &kde; komponendid Komponentide valija, mis määrab ära kõigis &kde; rakendustes, kus terminali vaja läheb, vaikimisi kasutatava terminaliemulaatori.

  - Muu

    Siin saab valida vaikimisi antust erineva terminali.

### Kasutajaliidese valimine

Nagu juba peatükis Saadaolevad kasutajaliidese režiimid mainitud, pakub &tdevelop; viit töötsooni kujundamise versiooni, nimelt:

- Lihtsustatud IDEAl aknarežiim.

  See on IDEA kasutajaliidese lihtsustatud versioon. See on lihtne ja selge. See ei kasuta dokitud tööriistavaateid.

- IDEAl aknarežiim

  See on IDEA kasutajaliidese kloon, sarnaneb kaartidega aknarežiimile ning on ka vaikimisi kasutusel.

- Alamraami-aknarežiim

  Kõik tööriistavaated on algselt dokitud pearaami. Redaktori- ja brauserivaated käituvad tipptaseme akendena pearaami vaatealas. Sellise kasutajaliidese tüüpiliseks näiteks on MS Visual Studio 6.0.

- Kaartidega aknarežiim

  Kõik tööriistavaated on algselt dokitud pearaami. Redaktori- ja brauserivaated paiknevad pinus kaartidega aknas. Sellise kasutajaliidese tüüpiliseks näiteks on KDEStudio, meie sõbrast C++ IDE KDE maailmas.

- Tipptaseme aknarežiim

  Kõik redaktori-, brauseri- ja tööriistavaated on tipptasema aknad (otse töölaual). Peavidin sisaldab ainult menüüriba, tööriistaribasid ja olekuriba. Sellise kasutajaliidese tüüpiliseks näiteks on Borland Delphi 6.0.

Kasutajaliidese režiimi vahetamiseks vali menüükäsk Seadistused &tdevelop;i seadistamine... Avaneb dialoog &tdevelop;i seadistamine, kus tuleb vasakus servas valida Kasutajaliides. See avab seadistustedialoogi paremas pooles järgmise dialoogi.

Kasutajaliidese režiimi valimine

Kasutajaliidese režiimi valimine

Vali raadionupuga soovitud kasutajaliidese režiim ja klõpsa OK.

Vahetuse tegelikuks jõustamiseks tuleb ka &tdevelop;i uuesti käivitada.

Kui valid Lihtsustatud IDEAl aknarežiimi, IDEAl aknarežiimi või kaartidega aknarežiimi, ilmub veel kaks seadistamissektsiooni: Kaartide kasutamine ja Sulgemine hiirekursori pealeviimisel. Need võimaldavad määrata, millisel juhul näidatakse kaarte dokumendiakendes ja kas dokumenti saab sulgeda kaardi ikoonile klõpsates.

Lihtsustatud IDEAl aknarežiimi ja IDEAl aknarežiimi korral on dialoogis veel üks sektsioon: Tööriistavaate kaartide paigutus. Siin saab valida sisuliselt seda, kui suured on tööriistavaate kaardid, mida selles režiimis töötsooni ümber näidatakse.

Dokumentide kaardiriba paigutuse seadistamine

- IDEAl ja kaartidega aknarežiimi korral näidatakse vaikimisi dokumendiakende ülaservas nimedega kaarte, mis lubab hõlpsast valida dokumente &HVN;ga klõpsates. Kui soovid, et &tdevelop; töötsoonis oleks dokumendiakendel rohkem ruumi, võid asju muuta sektsioonis Kaartide kasutamine.

  Alati

- See on vaikeväärtus — &tdevelop; töötsooni kõigis dokumendiakendes näidatakse ülaservas ikoonist ja dokumendi nimest koosnevaid kaarte.

Enam kui ühe korral

- Sel juhul ei näidata kaarti, kui avatud on ainult üks dokument. Kui avatud on aga rohkem dokumente, näitab &tdevelop; kaardiriba täpselt nii, nagu oleks valitud valik Alati. Sellel valikul on mõtet siis, kui töötad enamasti ainult ühe dokumendiga, sest siis saad püstsuunas veidi rohkem ruumi.

Mitte kunagi

- Selle valimisel ei näidata kaarte üldse kunagi. Sel on mõtet siis, kui sa harva kasutad hiirt dokumentide vahel liikumiseks. See tagab kõigis dokumendiakendes püstsuunas veidi rohkem ruumi. Mõne muu dokumendi valimiseks või sulgemiseks saab siis kasutada &tdevelop;i menüüd Aken.

Dokumendi sulgemine klõpsuga kaardile

- Kui oled pannud &tdevelop; dokumendikaarte näitama kas alati või vähemalt enam kui ühe dokumendi olemasolul töötsoonis, võid siin anda kaartidele lisaomadusi peale dokumendi valimise võimaluse. Selleks ongi mõeldud sektsioon Sulgemine hiirekursori pealeviimisel.

  Ei

- See on tavaline käitumine. Kaardid ei saa mingeid lisaomadusi, neid saab kasutada ainult dokumendi valimiseks &HVN;ga.

Jah

- Selle valimisel võimaldab &tdevelop; sulgeda dokumendiakna, kui klõpsad kaardil &HVN;ga. Vii hiirekursor väikese ikooni peale kaardi vasakus servas. See võtab sulgemismärgi kuju. Nüüd klõpsa &HVN;ga märgil ja &tdevelop; sulgeb dokumendiakna.

Viivitusega

- Selle valimisel võimaldab &tdevelop; sulgeda dokumendiakna täpselt nii, nagu oleks valitud Jah, kuid ikoon ei võta mitte otsekohe sulgemismärgi kuju, vaid teatud viivitusega.

Tööriistavaate kaartide paigutuse seadistamine

- Sektsioon Tööriistavaate kaartide paigutus on kasutatav ainult IDEAl aknarežiimi korral. Siinsete raadionuppudega saab määrata, millised näevad selles režiimis välja töötsooni ümbritsevad tööriistavaate kaardid.

  Ikoonid

- Kaartidel näidatakse ainult ikooni. Kui avada vastav tööriistavaade, avatakse kaart ja näidatakse ka kirjeldavat teksti. Selle valimisel on suurem mõte siis, kui sul on piiratud lahutusvõimega monitor.

  Ikoonid pole aga just kõige kõnekamad. Kui soovid teada, milline tööriistavaade mõne kaardi taga peitub, vii hiirekursor selle kohale ja oota hetk, kuni ilmub väike kohtspikker tööriistavaate nimega.

Tekst

- See on vaikeväärtus: iga kaart näitab enda taga peituva tööriistavaate nime.

Tekst ja ikoonid

- Kui tavaline tekst tundub liiga igav ja sul on hea lahutusvõimega monitor, võid valida selle võimaluse. Sel juhul näidatakse kaartidel nende taga peituva tööriistavaate nime ning sellest vasakul ikooni, mis võimaldab kaarte paremini eristada. Kuidas see välja näeb, näitab alltoodud pilt Kokkuvolditud tööriistavaate kaardid.

Kokkuvolditud tööriistavaate kaardid

- Kui määrad IDEAl aknarežiimi tööriistavaate kaardid näitama teksti (olgu siis ikoonidega või ilma), ei pea sa muretsema, et nad jäävad mõne muu tööriistavaate taha varju. Kui mõni alumistest tööriistavaate akendest võtab rohkem ruumi, kui läheb vaja kõigi kaartide nägemiseks (vertikaalselt), siis volditakse need kokku, nagu näitab pilt:

  Tööriistavaate kaardid kokkuvoldituna, et mitte jääda mõne muu akna varju

  Tööriistavaate kaardid kokkuvoldituna, et mitte jääda mõne muu akna varju

  Aktiivne tööriistavaate aken peab olema kinnistatud (mittekattuvas režiimis) ja jagama töötsooni teiste akendega, et selline voltimine teoks saaks. Selleks klõpsa väikest ruudukest akna piirdel, nagu pildil näha.

### Failimallid

Failimallide seadistamine

Failimallide seadistamine

### Redaktori valimine

&tdevelop; võimaldab valida oma lemmikredaktori. Vali dialoogi KDevelopi seadistamine vasakus servas kirje Redaktor. Paremal ilmub nähtavale järgmine dialoog.

Redaktori valimine

Redaktori valimine

Uue redaktori valimiseks klõpsa rippmenüü serval asuvale noolele. Sõltuvalt sellest, milliste redaktorikomponentidega on sinu &kde; kompileeritud, võib valik olla mõnevõrra erinev (vaata allpool märkust Tähtis). Klõpsa meelepärasele redaktorile ja seejärel OK. Praegu on kaks võimalust:

Põimitud võimas tekstiredaktor

- See on &kde; standardse redaktori Kate komponent.

Qt disaineril põhinev tekstiredaktor

- See on redaktor, mida &Qt; pakub oma Disaineri komponendina.

Need redaktoriliidesed on täielikult integreeritud &tdevelop;i IDE-sse. Eriti tähendab see näiteks võimalust hüpata lähtekoodi vajalikule reale lihtsalt vastavale veateatele teadete väljundvaate aknas klõpsates.

Redaktori muutmine ei mõjuta juba avatud faile. Nende korral on kaks võimalust. Sa võid sulgeda kõik tekstiaknad ja need siis ükshaaval taas avada. Samuti võid sulgeda terve projekti ja selle uuesti avada. Seejärel avatakse aknad juba automaatselt uut redaktoriliidest kasutades.

KDevelop võimaldab kasutada redaktoriliideseid, mida &kde; on registreerinud ja mis pakuvad ateParti liidest. Kui mõni mainitud valikutest sinul puudub, kontrolli oma &kde; paigaldust ja veendu, et vastav KPart on korrektselt paigaldatud.

Mida võtta ette, kui faili on väliselt muudetud:

Ei tehta midagi

- Fail märgitakse väliselt muudetuks ning selle ülekirjutamise katsel küsitakse kasutajalt luba.

Teavitatakse kasutajat

- Dialoog annab kasutajale teada, et faili on muudetud, ning pakub võimalust see uuesti laadida.

Kui see on turvaline, laaditakse fail uuesti, vastasel juhul teavitatakse kasutajat

- Kõik failid, mida ei ole mälus muudetud, laaditakse uuesti, konfliktide korral näidatakse kasutajale hoiatust.

### Sõnalõpetuse lühendid

(... veel kirjutamata ...)

### Skriptid

(... veel kirjutamata ...)

### &kde; standardrakenduste lisamine tööriistade menüüsse

(... veel kirjutamata ...)

### Väliste rakenduste lisamine menüüsse

(... veel kirjutamata ...)

#### Lisamine tööriistade menüüsse

(... veel kirjutamata ...)

#### Lisamine faili kontekstimenüüsse

(... veel kirjutamata ...)

#### Lisamine kataloogi kontekstimenüüsse

(... veel kirjutamata ...)

### Lähtekoodi vorminduse stiili valimine

&tdevelop; vormindab lähtekoodi automaatselt vastavalt eelnevalt määratud stiilile. Stiil ise on aga väga mitmeti seadistatav.

Lähtekoodi vormindamise võimalus on praegu saadaval ainult C, C++ ja &Java; jaoks. Kindlasti ei saa seda kasutada skriptikeelte puhul (⪚ PHP). Põhjuseks on see, et &tdevelop; kasutab selle võimaluse jaoks rakendust astyle.

Konkreetse vormindusstiili kehtestamiseks vali menüükäsk Seadistused &tdevelop;i seadistamine... Avaneb dialoog KDevelopi seadistamine, kus vali vasakul servas Vormindus. See avab kolme kaardiga dialoogi: üldised vormindusseadistused, taande stiil ja muud seadistused.

Kõik stiilimuudatused rakenduvad ainult pärast seda sisestatavale tekstile. Kui soovid muuta juba olemasoleva lähtekoodi teksti, tuleb kasutada menüükäsku Redigeerimine Vorminda lähteteksti uuesti.

Valitud vormindusstiili täpne väljund sõltub kasutatavast redaktorist. Praegu on enamik seadistusi kohandatud redaktori Kate komponendi vajadustele (Põimitud võimas tekstiredaktor). Mõnel teisel redaktoril (⪚ Qt redaktor) võivad olla omaenda seadistused. Sel juhul tuleb sul veidi katsetada, et jõuda selgusele, kuidas stiil redaktoris täpselt välja näeb.

Siin määratud stiiliseadistuste ja redaktori vahel võivad valitseda isegi nii suured ebakõlad, et väheusutaval äärmiselt halval võimalusel võivad sinu failid muutuda kasutuskõlbmatuks. Kontrolli alati, et oleksid oma lähtekoodifailidest teinud varukoopia, enne kui hakkad neid seadistusi proovima mõne KDE-välise redaktoriga.

#### Üldised vormindusseadistused

Dialoogi Vormindus kaardil Üldine saab valida ühe viiest eelnevalt määratud lähtekoodi vormindamise stiili.

Lähtekoodi vormindamise stiili üldised seadistused

Lähtekoodi vormindamise stiili üldised seadistused

Paremal asuval väljal näeb vormindatud lähtekoodi näitist. Kui ükski stiil sulle ei meeldi, võid valida ülemise raadionupu Kasutaja defineeritud ning panna sel juhul aktiivseks muutuval kahel lisakaardil paika omaenda vorminduse stiili.

Praegu näidatakse näiteid ainult eelnevalt määratud lähtekoodi vormindamise stiilide puhul. Kui otsustad luua oma stiili, näidet ei näidata. Sel juhul pead redaktoris ise eksperimenteerima, et leida parimad määrangud.

#### Taandeseadistused

Teksti korralik treppimine ehk taande kasutamine on üks olulisemaid võtteid selle loetavuse parandamiseks. Kui valid dialoogis Vormindus kaardi Taane, näed seal mitmeid taandeseadistusi, mis on jagatud kolme rühma.

Lähtekoodi vorminduse taandeseadistused

Lähtekoodi vorminduse taandeseadistused

Vaikeseadistused

- Eelnevalt määratud vormindusvalikud annavad lähtekoodi tekstile ANSI vormindusstiili välimuse:

      namespace foospace
      {
        int Foo()
        {
          if (isBar)
          {
            bar();
            return 1;
          }
          else
            return 0;
        }
      }

Taande suuruse ja sümbolite määramine

- Raadionupud sektsioonis Täitmine lubavad määrata, kuidas lähtekoodi teksti taane luuakse.

  Tabeldusmärkidega

- Sel juhul lisab redaktor taande tähistamiseks tabeldusmärgid. Selle suurus ehk laius on määratud redaktori seadistustes (tavaliselt 8 või 4 märki). Soovi korral saad seda muuta, kui valid menüükäsu Seadistused Redaktori seadistamine...

  Tabeldusmärkide laius sõltub tugevasti redaktorist, mille valid seadistustedialoogis redaktori valimise ajal. Selle täpse väärtuse teadasaamiseks tuleb uurida vastava redaktori abimaterjale.

Tühikutega

- Selle valimisel lisab redaktor taande tähistamiseks teatud arvu tühikuid. Vaikimisi on neid 2, aga sa saad seda siin muuta.

Taandega olemid

- Siin saab määrata, millised (C/C++) olemid vormindatakse täiendava taandega lisaks tavalisele taandele.

  Vaikimisi kasutatakse lisataanet ainult nimeruumide ja pealdiste puhul. Võid siin katsetada, et leida selline variant, mis just sinu vajadusi rahuldab.

Jätkamine

- Siia koondatud valikud puudutavad neid juhtumeid, kus lähtekoodi vormindamisel automaatselt murtakse pikad read. Siin arvestatakse kahe erijuhtumiga: ka sügavalt pesastatud taanete korral peab lähtekoodile piisavalt ruumi jääma ning tingimused peavad jätkamisel saama täiendava taande, et need selgelt silma paistaks.

  See käib ainult staatilise reamurdmise kohta, kui lähtekoodi tekstis kasutatakse fikseeritud pikkusega ridu. Kui määrad redaktori pikki ridu dünaamiliselt murdma ainult vaates (nii võimaldab näiteks redaktori &kate; komponent), siis siinsed seadistused enamasti erilist mõju nähtavale ei avalda.

  Maksimum lauses

- See valik piirab jätkuridade maksimaalset taanet, et jääks piisavalt palju ruumi ja lähtekoodi tekst oleks ikkagi loetav. Ühegi jätkurea korral ei kasutata suuremat taanet kui siinmääratu.

  Vaikeväärtuseks on 40. veerg (pool 80-veerulisest leheküljelaiusest). Laiema paberi korral (kui kasutad näiteks rõhtpaigutusega trükkimist) võid seda väärtust suurenda, aga kui sinu trükkimistingimused seda nõuavad, saad taande väärtust siin ka vähendada.

Miinimum tingimuses

- Tingimused ehk lähtekood, mis järgneb ⪚ omistamisoperaatorile, peab tavaliselt saama jätkurea korral täiendava taande, et tekst oleks ikka korralikult loetav. Selle saabki siin kindlaks määrata.

  Vaikeväärtus on topeltpraegune, mis tähendab, et tingimuste korral lisatakse sama suur taane, kui oled valinud tavaliseks taandeks sektsioonis Täitmine. Soovi korral võid lisataandele anda konkreetse väärtuse (kaasa arvatud 0), sisestades selle siia käsitsi või kasutades noolenuppe.

#### Muud vormindamisseadistused

Muud lähtekoodi vormindamise seadistused

Muud lähtekoodi vormindamise seadistused

Sulgude asukoha määramine

- Raadionuppudega mõneti eksitavat nimetust Sulud kandvas sektsioonis saab määrata plokki piiravate sulgude asukohta C/C++ lähtekoodis. Valida saab kolme võimaluse vahel.

  Reamurdmine

- See murrab rida enne iga avavat sulgu. Plokke piiritlevad sulud kasutavad sama taanet nagu ploki alguslause.

      namespace foospace
      {
        int Foo()
        {
          if (isBar)
          {
            bar();
            return 1;
          }
          else
            return 0;
        }
      }

Kaasamine

- See hoiab ploki avava sulu samal real ploki alguslausega. Lõpetavad sulud kasutavad sama taamet nagu ploki alguslause. if-lause else hoitakse samal real eelneva ploki lõpetava suluga.

      namespace foospace {
        int Foo() {
          if (isBar) {
            bar();
            return 1;
          } else
            return 0;
        }
      }

Linuxi stiil

- See on eelnevate stiilide kompromiss. Funktsionaalse ploki piiravad sulud seatakse eraldi reale. Tingimus- või korduslauses plokki avavad sulud hoitakse samal real.

      namespace foospace
      {
        int Foo()
        {
          if (isBar) {
            bar();
            return 1;
          } else
            return 0;
        }
      }

Lisatühikute määramine

- Vaikimisi kasutab &tdevelop; lähtekoodis võimalikult vähe tühikuid.

      if (isBar(fooArg)==barValue)

  Sa võid aga teksti loetavust suurendada, kui seadistad lähtekoodi vormindaja teatud positsioonidesse lisatühikuid asetama.

  Sulgude ümber lisatakse tühikud

- See tähendab lisatühikute asetamist sulgudes asuva teksti ümber. Nii suureneb funktsiooni argumentide ja tingimuste loetavus.

      if ( isBar( fooArg )==barValue )

Operaatorite ümber lisatakse tühikud

- See seab loetavuse suurendamiseks tühikud omistamis- ja võrdlusoperaatorite ümber.

      if (isBar(fooArg) == barValue)

Üherealiste konstruktsioonide vorminduse määramine

- Teatud juhtudel võib olla vajalik, et lähtekoodi vormindamisel ei murtaks mõningaid pikki ridu. C/C++ koodi korral saab seda siin määrata.

  Säilitatakse üherealised laused

- Selle korral säilitatakse üherealine lause üherealisena ka siis, kui selle pikkus ületab reamurdmise määratlust.

Säilitatakse üherealised blokid

- tSelle korral säilitatakse üherealine plokk üherealisena ka siis, kui selle pikkus ületab reamurdmise määratlust.

### Koodijuppide tööriista seadistamine

&tdevelop;i kasutamisel saab sageli vajaminevad koodiosad salvestada koodijuppidena. Selle seadistamiseks vali menüükäsk Seadistused &tdevelop;i seadistamine... Ilmub dialoog KDevelopi seadistamine, kus vali vasakult kirje Koodijupid. Paremal ilmub nüüd nähtavale järgmine dialoog.

Koodijuppide tööriista seadistamine

Koodijuppide tööriista seadistamine

Koodijuppide eelvaatluse lubamine

- Valiku Koodijupi teksti näidatakse kohtspikris märkimisel näed salvestatud teksti kohtspikrina, kui jätad hiirekursori koodijupi nime kohale seisma.

Koodijuppide muutujate seadistamine

- Koodijuppide tööriist võimaldab kasutada eelnevalt määratud kohtades muutujaid koodijupi lisamisel faili. Selleks kasutab koodijuppide tööriist omaenda muutujate mehhanismi. Selle käitumist saab kindlaks määrata sektsioonis Muutujad.

  Eraldaja

- Koodijuppide tööriist eristab teksti muutujaid nii, et ümbritseb muutuja nime teatud eraldamissümbolitega. Kui soovid kasutada omaenda eraldajaid, muuta väljal Eraldaja vaikimisi seisvat sümbolit $.

Muutujate sisestamismeetod

- - Üks dialoog koodijupi igale muutujale – valitud koodijupi lisamisel avab tööriist eraldi dialoogi iga muutuja kohta, mida ta leiab.

  - Üks dialoog kõigile koodijupi muutujatele – koodijupi lisamisel avab tööriist ühise dialoogi, kus kasutaja peab enne koodijupi lisamist määrama kõigi muutujate väärtused.

### Failinimekiri

(... veel kirjutamata ...)

### Failivalija seadistamine

&tdevelop; pakub failivalija pluginat, mis käivitamise ajal laadituna võimaldab liikuda süsteemis igasse kataloogi ja iga faili juurde.

Failivalija IDEAl aknarežiimis

Failivalija (IDEAl aknarežiim)

Failivalija käitumist saab mitmeti seadistada. Vali menüükäsk Seadistused &tdevelop;i seadistamine... Ilmub dialoog KDevelopi seadistamine, kus vali vasakul kirje Faili valimine. Nüüd ilmub paremal nähtavale järgmine dialoog.

Failivalija seadistamine

Failivalija seadistamine

Tööriistariba seadistamine

- Failivalija ülaosas asub tööriistariba, mida saab seadistada sektsioonis Tööriistariba.

  ### Toimingu lisamine tööriistaribale

  1. Vali paremal paiknevast nimekirjast Valitud toimingud element, mille järele tuleb uus toiming lisada.

  2. Vali lisatav toiming vasakul asuvast nimekirjast Saadaolevad toimingud.

  3. Klõpsa kahe dialoogi vahel asuvale paremale osutavale noolele (ülemine).

     Toiming eemaldatakse nimekirjast Saadaolevad toimingud ja lisatakse nimekirja Valitud toimingud valitud elemendi järele.

  ### Toimingu eemaldamine tööriistaribalt

  1. Vali eemaldatav toiming paremal asuvast nimekirjast Valitud toimingud.

  2. Klõpsa kahe nimekirja vahel vasakule osutavale noolele (alumine).

     Valitud kirje eemaldatakse nimekirjast Valitud toimingud ja lisatakse nimekirja Saadaolevad toimingud.

  ### Toimingute järjekorra muutmine tööriistaribal

  1. Vali toiming, mille tahad mujale asetada, paremal asuvast nimekirjast Valitud toimingud.

  2. Klõpsa nimekirjast paremal paiknevale üles või alla osutavale noolele.

     Valitud kirje liigutatakse nimekirjas Valitud toimingud vastavalt kõrgemale või madalamale.

Sisu muutmise seadistamine

- Failivalija akna sisu uuendamine nõuab aega ja ressursse, eriti kui seejuures tuleb liikuda teise kataloogi. Seepärast uuendab failivalija vaikimisi sisu ainult nõudmisel, &ie; siis, kui valid mõne teise kataloogi või annad konkreetselt käsu sisu uuendada.

  Failivalija sisu uuendamiseks klõpsa tööriistaribal nupule Laadi uuesti. Vaikimisi seal seda nuppu siiski pole, sa pead selle soovi korral ise lisama.

  Failivalija võib panna otsekohe kajastama teatud muudatusi. Seda saab teha valikutega sektsioonis Automaatne sünkroniseerimine.

  Dokumendi muutumisel aktiivseks

- Märkimisel uuendatakse failivalija akna sisu alati, kui liigud mõnele teisele juba avatud dokumendile, klõpsates ⪚ vastavat kaarti IDEAl aknarežiimis. Vajaduse korral lülitub failivalija kataloogi, kuhu antud fail kuulub, ning värskendab vaadet, et näidata sulle selle kataloogi sisu.

Dokumendi avamisel

- Märkimisel uuendatakse failivalija akna sisu alati, kui avatakse dokument (⪚ menüükäsuga Fail Ava). Vajaduse korral lülitub failivalija kataloogi, kuhu antud fail kuulub, ning värskendab vaadet, et näidata sulle selle kataloogi sisu.

Failivalija nähtavaleilmumisel

- Märkimisel uuendatakse failivalija akna sisu alati, kui see taas nähtavale tuua. Vajaduse korral lülitutakse kataloogi, kuhu aktiivne dokument kuulub, ning värskendatakse vaadet, et näidata sulle selle kataloogi sisu.

Neid valikuid võib omavahel igati kombineerida, et leida just sind rahuldav failivalija käitumine.

Liitkastide ajaloo seadistamine

- Failivalija üla- ja alaosas on kaks liitkasti, mis määravad, millist kataloogi näidatakse (ülemine liitkast) ja milliseid filtreid näitamisel rakendatakse (alumine liitkast). Mõlema kasti valikuväljal hoitakse meeles viimaste määrangute ajalugu. Kui palju just, saab siin määrata.

  Asukohti jäetakse meelde

- Kirjuta siia maksimaalne kataloogide arv, mida ülemine liitkast meeles peab pidama.

Filtreid jäetakse meelde

- Kirjuta siia maksimaalne filtrite arv, mida alumine liitkast meeles peab pidama.

Seanssidevahelise ajaloo seadistamine

- Vaikimisi näitab failivalija &tdevelop;i uuel käivitamisel taas kõige viimast seanssi. Seda saab muuta sektsioonis Seanss.

  Kui &tdevelop;i käivitab automaatselt uuesti &kde; seansihaldur, ei avalda siinsed seadistused mõju. Sel juhul taastatakse alati viimase &kde; seansi aegne asukoht ja filtrid.

Taastatakse asukoht

- Eemalda kastist märge, kui sa ei soovi, et asukoht jäetaks seansside vahel meelde.

  Kui oled valinud mõne automaatse uuendamise valikutest, võib näidatav asukoht automaatselt muutuda sõltumata sellest, mida seansside vahel meelde jäetakse.

Taastatakse filtrid

- Eemalda kastist märge, kui sa ei soovi, et rakendatud filtrid jäetaks seansside vahel meelde.

### C++ klassi generaator

(... veel kirjutamata ...)

### Vormindus

(... veel kirjutamata ...)

### C++ parsimine

(... veel kirjutamata ...)

## Dokumentatsiooni seadistamine

&tdevelop; sisaldab väga võimsat dokumentatsioonitööriista, mis tagab ligipääsu väga mitmesugusele ja mahukale dokumentatsioonile. IDEAl aknarežiimis ⪚ leiad kaardi Dokumentatsioon töötsooni paremast servast.

&tdevelop;i dokumentatsiooniaken IDEAl aknarežiimis

&tdevelop;i dokumentatsiooniaken (IDEAl aknarežiim)

Dokumentatsioonipuu näitamiseks peab &tdevelop;is olema laetud dokumentatsiooniplugin. Sellest räägib lähemalt osa Pluginatööriistad.

Dokumentatsiooniakna sisu ja käitumist saab määrata, kui valida menüükäsk Seadistused &tdevelop;i seadistamine... Ilmub dialoog KDevelopi seadistamine, mille vasakus servas vali kirje Dokumentatsioon.

Nüüd näed kolme kaardiga seadistustedialoogi:

- Dokumentatsioonikogud
- Täistekstiotsing
- Muud

### Dokumentatsioonikogude seadistamine

Dokumentatsiooni seadistamisvõimalused on jagatud erinevate dokumentatsioonikogude kaupa, mis kõik pakuvad kasutada teatud kindlas vorminduses ja sisutüübiga dokumentatsiooni. See määrab ära, millised dokumentatsioonikirjed on näha &tdevelop;i dokumentatsioonikaardi leheküljel Sisukord ja kuidas kasutaja saab pruukida dokumentatsiooni veelgi põhjalikumalt indeksi ja täistekstiotsingu abil.

Kaart Dokumentatsioon sisaldab õieti mitmeid dialooge, mis on otsekui kartoteegis üksteise peale asetatud. Vastavale sakile klõpsates avaneb vastav seadistustedialoog:

- &Qt; dokumentatsioonikogu
- CHM dokumentatsioonikogu
- Doxygeni dokumentatsioonikogu
- &tdevelop;i TOC dokumentatsioonikogu
- Devhelpi dokumentatsioonikogu
- Kohandatud dokumentatsioonikogu

Dokumentatsioonikogude seadistamine

Dokumentatsioonikogude seadistamine

#### Dokumentatsiooni seadistustedialoogide üldine struktuur

Kõik kaardi Dokumentatsioon seadistustedialoogid kasutavad ühesugust struktuuri: saadaolevad antud tüüpi dokumentatsioonikirjed on näha vasakul, paremal aga paiknevad mõned nupud.

Dokumentatsiooninimekirja sisu haldamise nupud

- Seadistustedialoogides saab dokumentatsiooni sisu hallata kolme nupuga:

  Lisa

- Avab dialoogi Dokumentatsioonikataloogi omadused, kus, nagu allpool näha, saad valida dokumentatsioonikirje asukoha ja anda sellele nime.

Redigeeri

- Avab dialoogi Dokumentatsioonikataloogi omadused, kus, nagu allpool näha, saad muuta dokumentatsioonikirje asukohta ja selle nime.

Eemalda

- Eemaldab valitud dokumentatsioonikirje nimekirjast.

  Kirje eemaldatakse ainult nimekirjast, dokumentatsioon ise jääb sinna, kus ta asub, endiselt alles. Kui soovid seda täielikult eemaldada, tuleb sul kasutada muid vahendeid.

Dokumentatsioonikirje lisamine või muutmine

Väljast Asukoht paremal paiknevale nupule klõpsates avaneb failidialoog, mille kirjed on juba filtreeritud vastavalt valitud dokumentatsioonitüübile.

Väli Tiitel ei pruugi olla aktiivne - see sõltub valitud dokumentatsioonitüübist.

Dokumentatsiooninimekirja struktuur

- Igas dokumentatsiooni seadistustedialoogis on nimekiri jagatud nelja veergu:

  Sisukord

- Märkekasti märkimisel näidatakse seda dokumentatsioonikirjet &tdevelop;i dokumentatsioonikaardi leheküljel Sisukord.

  Märke eemaldamine kastist Sisukord muudab võimatuks märkida kaste Indeks ja Otsing (vaata allpool), sest ei ole loogiline, et indekseeritud on selline dokumentatsioon, mille sisukorda sa ei näe.

Indeks

- Märkekasti märkimisel luuakse antud dokumentatsioonikirje kohta seesmine indeks. See võimaldab kiiret ligipääsu dokumentatsioonile &tdevelop;i dokumentatsioonikaardi lehekülgedel Indeks ja (lisavõimalusena) Otsija.

  Seesmine indeks luuakse siis, kui kasutaja esimest korda valid lehekülje Indeks. Seepärast on esimene kasutamine märkimisväärselt aeglane, sest indeks peab dokumentatsiooni sisse lugema ja puhverdama.

  Kuid kõik järgnevad otsingud kasutavad juba puhvrit ning on seetõttu märgatavalt kiiremad.

Otsing

- Märkekasti märkimisel lisatakse dokumentatsioonikirje sisu &tdevelop;i dokumentatsioonikaardi lehekülje Otsing täistekstiotsingu asukohta.

  &tdevelop; kasutab täistekstiotsingu sooritamiseks programmi htdig. Otsing sooritatakse seesmise indeksi abil, mistõttu htdig peab enne kasutamist selle looma.

  Kõik muudatused veerus Otsing hakkavad seepärast mõjuma alles pärast seda, kui oled &tdevelop;i dokumentatsioonikaardi leheküljel Otsing indeksi uuesti loonud.

Tiitel

- See on dokumentatsioonikirje nimi, nagu seda näitab &tdevelop;i dokumentatsioonikaardi lehekülg Sisukord.

Varasemad &tdevelop;i versioonid võimaldasid lasta dokumentatsioonikirjeid näidata erinevates projektides erinevalt. Enam ei ole see võimalik.

#### &Qt; dokumentatsioonikogud

Selles seadistustedialoogis saab seadistada &Qt; dokumentatsiooni.

&Qt; dokumentatsioonikogu seadistamine

&Qt; dokumentatsioonikogu seadistamine

Tavaliselt täidab &tdevelop; juba esimesel käivitamisel, otsides standardseid `*.xml`- ja `*.dcf`-dokumentatsioonifaile &Qt; paigalduskataloogis. Vasakul asuv nimekiri täidetaksegi failidega, mida &tdevelop; leiab, kasutatakse nende standardseid tiitleid.

Kui sinu paigaldus pole standardne, siis pole siin üldse mingeid kirjeid või osutavad need ebasobivale asukohale (kui ⪚ süsteemis on veel mõni &Qt; paigaldus). Kirjeid saab täpsustada nimekirjast paremal paiknevate nuppudega.

&tdevelop; kasutab tiitleid, mida pakub paigaldatud &Qt; dokumentatsioon. Seepärast ei ole dialoogis Dokumentatsioonikataloogi omadused väli Tiitel aktiivne.

Vaikimisi ei näidata mitte kogu &Qt; dokumentatsiooni &tdevelop;i dokumentatsioonikaardi leheküljel Sisukord. Märkekastiga veerus Sisukord seadistustedialoogis saad valida, millist dokumentatsiooni näidata.

Kui soovid kaasata teatud &Qt; dokumentatsiooni indeksisse või täistekstiotsingusse, märgi ära kastid seadistustedialoogi veergudes Indeks ja Otsing.

#### CHM dokumentatsioonikogu seadistamine

Selles dialoogis saab seadistada &Microsoft; CHM-abifailide standardit järgivat dokumentatsiooni.

&Microsoft; CHM dokumentatsiooni seadistamine

&Microsoft; CHM dokumentatsiooni seadistamine

Vaikimisi on see seadistustedialoog tühi, nagu ka pildil näha. Uusi kirjeid saad lisada nimekirjast paremal paiknevate nuppudega. &tdevelop; filtreerib `*.chm`-failid failidialoogis, mille saad avada nuppe Lisa ja Redigeeri kasutades.

Täpsemalt räägib &Microsoft; `*.chm`-failide vormingust ⪚ PHP: Documentation - Extended CHM Format aadressil http://de2.php.net/docs-echm.php.

#### Doxygeni genereeritud dokumentatsioon

Selles dialoogis saab seadistada &API; dokumentatsiooni, mille genereerib &doxygen;.

Doxygeni genereeritud &API; dokumentatsiooni seadistamine

Doxygeni genereeritud &API; dokumentatsiooni seadistamine

Lühidalt öeldes kirjeldab &API; dokumentatsioon teatud teegifunktsioone. Dialoogis näha olev &API; dokumentatsioon tuleb luua välise tööriistaga &doxygen;.

&doxygen;i genreeritud &API; dokumentatsioon koosneb reast `html`-failidest alates failist `index.html`. Lisaks võivad olla `tag`-failid, mis sisaldavad infot linkide kohta juba olemasoleva &API; dokumentatsiooniga. &tdevelop; uuribki faili `index.html` ja `tag`-faile, kui otsib &doxygen;i genereeritud &API; dokumentatsioonis.

&doxygen;i genereeritud &API; dokumentatsioonis otsimisel on teatud strukturaalsed piirangud. Kataloog, milles asub fail `index.html`, peab sisaldama eraldi dokumentatsioonikogudega alamkatalooge. Igas alamktaloogis peab olema oma `.tag`-fail ja alamkataloog `html`.

&doxygen;i &API; dokumentatsiooni ülesehituse näiteid saad uurida kataloogis `$`TDEDIR`/share/doc/HTML/en/tdelibs-apidocs`.

Varasem &kde; KDoci genereeritud &API; vorming ei ole enam otseselt toetatud. Kui soovid siiski sellist dokumentatsiooni kasutada, lisa see kohandatud dokumentatsioonikoguna.

&tdevelop; täidab dialoogi &kde; teekide &API; dokumentatsiooniga, kui see on muidugi olemas. &tdevelop; leiab selle mitmel moel:

- Sa andsid käsu `configure` võtmega `--with-tdelibsdoxy-dir` &tdevelop;i kompileerimise ajal (vaata peatükki &tdevelop;i &API; dokumentatsiooni hankimine).

- Käsk `configure` leidis automaatselt &doxygen;i genereeritud &kde; teekide &API; mõnes teadaolevas standardses asukohas.

- &tdevelop;i esmakäivitusel leiti kataloog `$`TDEDIR`/share/doc/HTML/en/tdelibs-apidocs/`.

Kui &tdevelop; ei leia esmakäivitusel korrektset &doxygen;i genereeritud &kde; teekide &API; dokumentatsiooni, on Doxygeni dokumentatsioonikogu nimekiri tühi.

Sa võid lisada ka omaenda &API; dokumentatsiooni kirjeid (⪚ oma aktiivsest projektist) nimekirjast paremal paiknevate nuppudega. Kui soovid kaasata neid indeksisse või täistekstiotsingusse, märgi ära kastid seadistustedialoogi veergudes Indeks ja Otsing.

&tdevelop; hangib tiitlid failist `index.html`. Seepärast ei ole dialoogi Dokumentatsioonikataloogi omadused väli Tiitel aktiivne.

&kde; süsteem pakub märksa enam &API; dokumentatsiooni kui ainult &kde; teekide &API; oma. Sul läheb vaja täiendavat liideseinfit, kui soovid ⪚ kaasata oma programmi &kate; komponendi. &kate; komponendi &API; jaoks pead kompileerima ja paigaldama &kde; baasteekide &API; lähtekoodist (käskudega `make` ja `make install` `tdebase`-lähtekoodikataloogis) ja seejärel lisama kirje Doxygeni dokumentatsioonikogu nimekirja:

&kde; baasi &API; lisamine nimekirja

&kde; baasi &API; lisamine nimekirja

(Asenda mõistagi `/home/dev/mykde-system/` väljal Asukoht enda &kde; paigaldause asukohaga.)

Sul tuleb ka enda projekti &API; lisada Doxygeni dokumentatsioonikogusse. Varasemad &tdevelop;i versioonid lisasid selle dokumentatsioonipuusse vastavalt projektile. See ei ole enam võimalik.

#### Struktureeritud dokumentatsiooni (KDevelopi TOC-failid) seadistamine

&tdevelop;i dokumentatsioonikaardil pääseb otsekohe ligi suurle hulgale struktureeritud dokumentatsioonile nii enda masinas kui võrgus. Seda saab seadistada KDevelopTOC dokumentatsioonikogu dialoogis.

KDevelopTOC struktureeritud dokumentatsiooni hankimine

&tdevelop;iga on juba kaasas hulk KDevelopTOC-faile, mis lisatakse paigaldamise ajal automaatselt nimekirja. Vaates mõistliku suuruse säilitamiseks on esialgu ainult kõige sagedamini kasutatav dokumentatsioon nähtavaks muudetud. Kui soovid näha rohkem dokumentatsiooni, märgi vastavad kastikesed seadistustedialoogi veerus Sisukord.

KDevelopTOC-faile ei saa täistekstiotsingu jaoks indekseerida, sest need viitavad enamasti asukohale võrgus. Samas võib `.toc`-failil olla käsitsi määratletud indeks, milleks kasutatakse silti `<index>`. Niisiis on märkekast veerus Indeks aktiivne ainult siis, kui &tdevelop; leiab `.toc`-failist sildi `<index>` (täpsemat infot leiab altpoolt &tdevelop;i TOC-faile kirjeldavast osast).

Märkekast seadistustedialoogi veerus Otsing on alati mitteaktiivne.

Uusi kirjeid saab lisada nimekirjast paremal paiknevate nuppudega. &tdevelop; filtreerib `*.toc`-failid failidialoogis, mille saad avada nuppe Lisa ja Redigeeri kasutades.

Ainult väga vanades &tdevelop;i versioonides eemaldas klõps nupule Eemalda `.toc`-failid ka kettalt, kuid praegu eemaldab see need ainult nimekirjast.

#### &tdevelop;i TOC-failid

Nendega on seotud üks eriomadus. Selle selgitamiseks võta ette järgmised sammud. Ava dokumentatsioonipuus mõni kirje kohe &Qt;/&kde; dokumentatsiooni all (⪚ KDE2 Development Book (kde.org)). Klõpsa selle ees olevale plussmärgile. Avaneb puu, kus saab kiiresti liikuda vajalikule peatükile, mida näidatakse ilusasti pesastatuna. Aga kui sa lõpuks valid mõne peatüki, üritab &tdevelop; enamasti avada dokumentatsioonifaili võrgus.

Selle põhjuseks ei ole mitte lihtsalt soov võimaldada võrgus paikneva dokumentatsiooni kohalik sirvimine ilma võrguressursse kurnamata, vaid ka soov anda arendaja käsutusse lihtne ligipääs talle vajalikule struktureeritud dokumentatsioonile. Nende tööriistadega näeb peaaegu mis tahes kohalikku või võrgudokumentatsiooni struktureeritult ka siis, kui originaal ei ole üldse struktureeritud või on kuidagi teisiti struktureeritud. Selleks on lihtsalt vaja ligipääsu failidele ja/või failiosadele, mida oleks võimalik näidata Konqueroris.

Sellise struktureeritud ligipääsu tagavad spetsiaalsed sisukorrafailid, mille laiendiks ongi `.toc` (inglise keeles on sisukord 'table of content'). Kõik &tdevelop;i TOC-failid, mis sisaldavad dokumendi &XML;-is struktureeritud kirjeldust, on sel moel kasutatavad.

&tdevelop;i TOC-failide standardkataloog

- &tdevelop;i paigaldamise ajal paigaldatakse tavaliselt valik kindlaid `.toc`-faile kataloogi `$TDEDIR/share/apps/kdevdocumentation/tocs`. Need on üsna lihtsa struktuuriga tekstifailid. Sa võid neid uurida mõne tekstiredaktoriga.

#### &tdevelop;i TOC-failide põhistruktuur

päis

- - `<!DOCTYPE tdeveloptoc>`
  - `<tdeveloptoc>`
  - (tiitel)
  - (baasaadress)
  - (sisu struktuur)
  - (indeksi struktuur)
  - `</tdeveloptoc>`

  Seda &XML;.struktuuri parsib &tdevelop;i dokumentatsiooniplugin, mis loob seejärel dokumentatsioonipuu, mille abil kasutaja saab dokumentatsioonis liikuda. See sisaldab kogu vajalikku infot tiitlite ja sisukorra näitamiseks.

tiitel

- - `<title>` (tiitlistring) `</title>`

  See on tiitel, mida &tdevelop; näitab dokumentatsioonipuu põhitasemel.

  Seda tiitlit ei saa kasutaja muuta. Kui soovid näha mingit muud teksti, pead käsitsi muutma kirjet `<tiitel>` `.toc`-failis.

baasaadress

- - `<base href="` (baasdokumendi &URL;) `"/>`

  See &URL; viitab asukohale, kus paiknevad kõik antud dokumentatsiooni failid. See lisatakse järgnevas sisu struktuuris iga sektsiooni &URL;-i ette. Kui ⪚ laadid dokumentatsiooni alla võrguserverist, tuleb sul selle nägemiseks uues kohas lihtsalt muuta `<base>`-&URL;-i.

sisu struktuur

- - `<tocsect1 name="` (sektsiooni tiitel) `" url="` (sektsiooni &URL;) `">`
  - ...
  - `<tocsectn name="` (sektsiooni tiitel) `" url="` (sektsiooni &URL;) `"/>`
  - ...
  - `</tocsect1>`

  Kogu ülejäänud liikumiseks ja kasutamiseks vajalik info on salvestatud mitmesse pesastatud `<tocsecti>` ... `</tocsecti>` paari. Iga i märgib siin järgmist pesastamistaset kuni arvuni n, mis vastab kõige viimasena näidatavale dokumentatsiooni sektsioonile.

  Iga `<tocsecti>` kirjega peab olema seotud atribuut `name="xxx"` ("xxx" märgib siin tegelikku tiitlistringi). Seda nime näidatakse dokumentatsioonipuus taseme tiitlina. See peab vastama dokumentatsiooni tegelikule sektsioonile.

  Iga i tasemega võib olla seotud atribuut `url=""`. Kui kasutaja klõpsab dokumentatsioonipuus sektsiooni tiitlile, üritab &tdevelop; avada faili asukohas, mille määrab baas- ja sektsiooni-&URL;-i kombinatsioon.

  Kirjel `<tocsectn/>` peab igal juhul olema atribuut `url=""`. Viimane `<tocsectn/>` ei esine enam paarina, vaid selle sulgeb otsekohe `/` enne sulgu `>`.

  Iga baas- ja sektsiooni-&URL;-i kombinatsioonist aadress peab osutama näidatavale tekstifailile. Tavaliselt on selleks struktureeritud HTML-fail. Soovi korral saab sellises HTML-failis linkida ka ankrumärgile, kasutades tavapärast #-märki: `/baas-url/sektsiooni-url#ankrumärk`.

indeksi struktuur

- - `<index>`
  - `<entry name="` (indeksikirje tiitel) `" url="` (indeksisektsiooni &URL;) `"/>`
  - `</index>`

  Indeks on puhas indeksikirjete ehk tiitli ja &URL;-i paaride nimekiri. Indeks ei ole kohustuslik.

#### DevHelpi dokumentatsioon

DevHelpi dokumentatsioon on veel üks struktureeritud dokumentatsiooni liik. See kasutab struktureeritud sisukorrafaile laiendiga `.devhelp` (põhimõtteliselt sarnased &tdevelop;i TOC-failidele) GNOME2 töölaua dokumentatsiooni näitamiseks.

Seda, millised DevHelpi failid on kasutada, saab seadistada DevHelpi dokumentatsioonikogu dialoogis.

DevHelpi dokumentatsiooni hankimine

DevHelpi failid leidusid algselt LiDN veebileheküljel, kuid paistab, et seda saiti pole tükk aega hooldatud. Uuema DevHelpi dokumentatsiooni leiab DevHelpi raamatute allalaadimise veebileheküljelt.

&tdevelop; püüab paigaldamise ajal leida `.devhelp`-faile standardsetest asukohtadest süsteemis, ⪚ kataloogi `/opt/gnome/share/` alamkataloogidest. Esialgu ei ole need failid märgitud näidatavaks. Kui soovid neid näha, märgi vastavad kastid seadistustedialoogi veerus Sisukord.

Uusi kirjeid saab lisada nimekirjast paremal paiknevate nuppudega. &tdevelop; filtreerib `*.toc`-failid failidialoogis, mille saad avada nuppe Lisa ja Redigeeri kasutades.

#### Kohandatud dokumentatsioonikogu seadistamine

See on mõeldud sinu enda vajadusteks. Sa võid siin lisada peaaegu mis tahes dokumentatsioonifaile, kui vaid &konqueror;i pluginad oskavad neid näidata.

Kohandatud dokumentatsiooni hankimine

Tavaliselt on see kogu &tdevelop;i esimesel käivitamisel tühi. Me oleme siin selle täitnud lihtsalt kirjestruktuuri näitamise huvides.

Seadistamine on lihtne. Nimekirjast paremal paiknevate nuppudega saad dokumendikirjeid lisada, eemaldada või muuta. &tdevelop; ei filtreeri antud juhul midagi failidialoogis, mille saad avada pärast klõpsamist nupule Lisa või Redigeeri.

Sa pead konkreetselt valima kirjed, mida tahad näha &tdevelop;i dokumentatsioonikaardil. Märgi selleks vastavad kastid seadistustedialoogi veerus Sisukord.

Kohandatud dokumentatsiooni ei saa indekseerida ega selles otsida. Seepärast on ka veergude Indeks ja Otsing märkekastid mitteaktiivsed.

### Tekstiotsingu indeksite seadistamine

(... veel kirjutamata ...)

Tekstiotsingu indeksite seadistamine

### Muud dokumentatsiooniseadistused

(... veel kirjutamata ...)

## Muud seadistused

(... veel kirjutamata ...)

### Pluginatööriistad

(... veel kirjutamata ...)